CELEX: 62011FN0049
Language: mt
Date: 2011-04-18 00:00:00
Title: Kawża F-49/11: Rikors ippreżentat fit- 18 ta’ April 2011 — ZZ vs Il-Kummissjoni

25.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 186/36
            
         Rikors ippreżentat fit-18 ta’ April 2011 — ZZ vs Il-Kummissjoni
   (Kawża F-49/11)
   2011/C 186/68
   Lingwa tal-kawża: l-Ingliż
   
      Partijiet
   
   
      Rikorrent: ZZ (rappreżentant: B. Rohde-Liebenau, avukat)
   
      Konvenuta: Il-Kummissjoni Ewropea
   
      Suġġett
   
   Annullament tad-deċiżjoni tal-Kummissjoni Ewropea li tiċħad it-talba tar-rikorrent sabiex ineħħi ċerti dokumenti mill-fajl mediku tiegħu u talba għad-danni.
   
      Talbiet tar-rikorrent
   
   Ir-rikorrent isostni li t-Tribunal għas-Servizz Pubbliku għandu:
   
               —
            
            
               jannulla d-deċiżjoni tal-Awtorità tal-Ħatra tas-17 ta’ Jannar 2011 (Nru. R/588jlO);
            
         
               —
            
            
               jikkundanna lill-Kummissjoni sabiex tħallas l-ammont ta’ EUR 363,23 lir-rikorrent bħala rimbors għal spejjeż mediċi;
            
         
               —
            
            
               jordna lill-Kummissjoni sabiex tipprovdi aċċess għall-fajl personali kollu flimkien mal-fajls mediċi lit-tabib tar-rikorrent, jew
               
                           —
                        
                        
                           sussidjarjament, billi tibgħatu lir-rappreżentant legali tar-rikorrent f’din il-kawża;
                        
                     
                           —
                        
                        
                           sussidjarjament, billi tipprovdi aċċess għal kopja tal-fajl kollu;
                        
                     
                           —
                        
                        
                           sussidjarjament, billi tipprovdi aċċess elettroniku għall-fajl kollu;
                        
                     
         
               —
            
            
               jordna lill-Kummissjoni sabiex tiddikjara li ma jeżistu ebda fajls personali jew mediċi addizzjonali jew paralleli għal dawn, jew
               
                           —
                        
                        
                           sussidjarjament, tordna lill-Kummissjoni sabiex tħassar kull fajl addizzjonali jew kopji tiegħu,
                        
                     
                           —
                        
                        
                           sussidjarjament, tordna lill-Kummissjoni sabiex iddaħħal il-kontenut kollu tagħhom fil-fajl personali regolari (jew il-fajl mediku tiegħu);
                        
                     
         
               —
            
            
               jikkundanna lill-Kummissjoni sabiex tipprovdi kumpens għad-dannu subit minħabba l-ksur tad-drittijiet fundamentali tiegħu, liema ksur għamel ħsara fuq l-unur u r-reputazzjoni tiegħu, f’ammont meqjus xieraq ex aequo et bono mit-Tribunal u skont il-prassi stabbilita, iżda mhux inqas mid-dħul nett tal-applikant f’sena fi żmien l-impjieg regolari tiegħu mal-konvenuta immedjatament qabel l-inċident tal-2000;
            
         
               —
            
            
               jikkundanna lill-Kummissjoni sabiex tħallas lir-rikorrent somma f’daqqa ta’ EUR 717 863,04 jiġifieri tmien darbiet il-paga bażika annwali tiegħu kkalkolata abbażi tal-ammonti ta’ paga rċevuti matul it-tnax-il xahar qabel l-inċident skont l-Artikolu 73(2b) tar-Regolamenti tal-Persunal, jew
               
                           —
                        
                        
                           sussidjarjament, parti minn dan l-ammont, skont kif meqjus xieraq mit-Tribunal ex aequo et bono;
                        
                     
         
               —
            
            
               jikkundanna lill-Kummissjoni għall-ħlas tal-ispejjeż.